## Uredba o unutarnjem ustrojstvu Ministarstva znanosti, obrazovanja i športa

### NN 27/2008 (5.3.2008.), Uredba o unutarnjem ustrojstvu Ministarstva znanosti, obrazovanja i športa

# VLADA REPUBLIKE HRVATSKE

**904**

Na temelju članka 60. stavaka 1. i 2. Zakona o sustavu državne uprave (»Narodne
novine«, broj 75/93, 92/96, 48/99, 15/2000, 127/2000, 59/2001, 199/2003 i
79/2007), Vlada Republike Hrvatske je na sjednici održanoj 29. veljače 2008.
godine donijela

## UREDBU

### O UNUTARNJEM USTROJSTVU MINISTARSTVA ZNANOSTI, OBRAZOVANJA I ŠPORTA

Članak 1.

Ovom Uredbom uređuje se unutarnje ustrojstvo Ministarstva znanosti, obrazovanja
i športa (u daljnjem tekstu: Ministarstvo), nazivi i ustrojstvo upravnih
organizacija u sastavu Ministarstva i unutarnjih ustrojstvenih jedinica, poslovi
koji se u njima obavljaju, način upravljanja, te okvirni broj službenika i
namještenika Ministarstva.

I. UNUTARNJE USTROJSTVO

Članak 2.

Za obavljanje poslova iz djelokruga Ministarstva ustrojavaju se sljedeće upravne
organizacije u sastavu Ministarstva i unutarnje ustrojstvene jedinice:
1. Kabinet ministra
2. Tajništvo Ministarstva
3. Uprava za financije
4. Uprava za pravne poslove
5. Uprava za informatiku i tehnologije
6. Uprava za međunarodnu suradnju i europske integracije
7. Uprava za visoko obrazovanje
8. Uprava za znanost
9. Uprava za srednje obrazovanje
10. Uprava za predškolski odgoj i osnovno obrazovanje
11. Uprava za šport
12. Uprava za zajedničke programe
13. Uprava za inspekcijske poslove
14. Uprava za nacionalne manjine
15. Uprava za nacionalni kurikulum
16. Samostalni odjel za unutarnju reviziju.

II. DJELOKRUG I USTROJSTVO UPRAVNIH ORGANIZACIJA U SASTAVU MINISTARSTVA I
UNUTARNJIH USTROJSTVENIH JEDINICA

1. KABINET MINISTRA

Članak 3.

U Kabinetu ministra obavljaju se administrativni, protokolarni, koordinacijski,
korespondencijski, analitički i razvojni poslovi; poslovi u vezi s
obavješćivanjem javnosti i odnosima sa sredstvima javnog priopćavanja; poslovi
vezani uz Hrvatski sabor, Vladu i tijela državne uprave, te pravne osobe koje
imaju javne ovlasti iz djelokruga Ministarstva; poslovi u vezi s evidencijom i
pohranom povjerljive pošte; poslovi vezani uz uvođenje i održavanje sustava
upravljanja kvalitetom, te drugi stručni i administrativni poslovi za službene
potrebe ministra i državnih tajnika.
U Kabinetu ministra se ustrojavaju:
1.1. Odjel za strategije i odnose s javnošću
1.2. Odjel za potporu ministru.

*1.1. Odjel za strategije i odnose s javnošću*

Članak 4.

Odjel za strategije i odnose s javnošću obavlja poslove praćenja stanja u svim
segmentima djelokruga Ministarstva. Odjel prikuplja, objedinjuje i analizira
relevantne informacije te ih raspoređuje dužnosnicima; zajedno sa savjetnicima
ministra, prati i koordinira rad uprava u strateškom planiranju i izvršavanju
poslova; predlaže ministru kratkoročne i dugoročne mjere, razvojne strategije i
planove, koji se izrađuju u suradnji sa stručnim tijelima, znanstvenim i
stručnim ustanovama; priprema polazišta za donošenje novih, odnosno, izmjene i
dopune postojećih propisa iz djelokruga Ministarstva. Odjel obavlja i druge
poslove iz svoga djelokruga, te poslove koje odredi ministar.

*1.2. Odjel za potporu ministru*
Članak 5.

Odjel za potporu ministru obavlja stručne, organizacijske i tehničke poslove
protokola za potrebe Ministarstva, te poslove organizacije posebnih svečanih i
drugih prigoda. Odjel prikuplja podatke, te priprema kalendar posjeta i
putovanja ministra; koordinira upućivanje pisama i ostalih pismena stranim
dužnosnicima i međunarodnim organizacijama i subjektima, kao i promotivne
aktivnosti vezane uz međunarodnu suradnju. Odjel obavlja i druge poslove iz
svoga djelokruga, te poslove koje odredi ministar.

2. TAJNIŠTVO MINISTARSTVA

Članak 6.

U Tajništvu Ministarstva obavljaju se pravni, kadrovski i organizacijski poslovi
u vezi s: ostvarivanjem plana i programa rada Ministarstva; izradom prijedloga
godišnjeg plana rada Ministarstva i ujedinjavanjem izvješća o radu unutarnjih
ustrojstvenih jedinica Ministarstva; tehničkim usklađivanjem rada unutarnjih
ustrojstvenih jedinica i upravnih organizacija u sastavu Ministarstva; brine o
upravljanju kadrovima i njihovom razvoju, daje mišljenja o pitanjima koja se
odnose na državnu službu, priprema prijedloge planova prijema u državnu službu
usklađujući raspored državnih službenika s planovima središnjeg tijela državne
uprave nadležnog za službeničke odnose, sudjeluje u izradi strategija, programa
i planova izobrazbe za Ministarstvo, vodi osobne očevidnike službenika i
namještenika redovito dostavljajući nove podatke u središnji popis državnih
službenika, te provodi postupak prijema u državnu službu u suradnji sa
središnjim tijelom državne uprave nadležnim za službeničke odnose. Tajništvo
obavlja i druge poslove koje odredi ministar.
U Tajništvu se obavljaju poslovi u vezi sa skrbi o urednom i pravilnom
korištenju imovine i sredstava za rad, opremanju prostora Ministarstva, voznom
parku i korištenju vozila, načinu održavanja sredstava i opreme, organiziranju
prijevoza dužnosnika i službenika, te pomoćni i tehnički poslovi, poslovi
prijevoda, lektoriranja i umnožavanja, pisarnice, otpreme i pismohrane,
ekonomata, telefonista, vratara, održavanja prostora, opreme i čistoće, kao i
drugi poslovi koje odredi ministar.
U Tajništvu se ustrojavaju:
2.1. Odjel za kadrovske poslove
2.2. Odjel za održavanje, interne, tehničke i opće poslove
2.3. Odjel za gospodarenje imovinom.

*2.1. Odjel za kadrovske poslove*
Članak 7.

Odjel za kadrovske poslove izrađuje godišnji plan i program rada, te brine o
upravljanju kadrovima, njihovom razvoju i usavršavanju, daje mišljenja o
pitanjima koja se odnose na državnu službu, priprema prijedloge planova prijema
u državnu službu usklađujući raspored državnih službenika s planovima središnjeg
tijela državne uprave nadležnog za službeničke odnose, sudjeluje u izradi
strategija, programa i planova izobrazbe zaposlenika Ministarstva, vodi osobne
očevidnike službenika i namještenika redovito dostavljajući nove podatke u
središnji popis državnih službenika, te provodi postupak prijema u državnu
službu u suradnji sa središnjim tijelom državne uprave nadležnim za službeničke
odnose; te vodi ostale evidencije iz radnih odnosa, kao i prijave i odjave na
zdravstveno i mirovinsko osiguranje. Odjel obavlja i druge poslove iz svoga
djelokruga koje odredi ministar.

*2.2. Odjel za interne i opće poslove*
Članak 8.

Odjel za interne i opće poslove obavlja poslove prijama i dostave pošte;
raspoređivanja akata, te poslove arhiviranja i čuvanja arhivske građe. Odjel
obavlja i druge poslove koje odredi ministar.

*2.3. Odjel za gospodarenje imovinom*
Članak 9.

Odjel za gospodarenje imovinom obavlja poslove vezane uz korištenje imovine
Ministarstva i sredstava za rad. Odjel vodi evidenciju o imovini koju koristi
Ministarstvo. Odjel obavlja pomoćne i tehničke poslove, te brine o tehničkom i
investicijskom održavanju prostora koje koristi Ministarstvo, nabavkama nužnim
za djelovanje i rad Ministarstva, te održavanju voznog parka Ministarstva, kao i
o korištenju vozila Ministarstva, te obavlja i druge poslove koje odredi
ministar.
U Odjelu se ustrojavaju:
2.3.1. Odsjek za održavanje imovine i tehničke poslove
2.3.2. Odsjek za upravljanje i evidenciju imovine.

2.3.1. Odsjek za održavanje imovine i tehničke poslove

Članak 10.

Odsjek za održavanje imovine i tehničke poslove obavlja pomoćne i tehničke
poslove, te brine o tehničkom i investicijskom održavanju prostora koje koristi
Ministarstvo, nabavkama nužnim za djelovanje i rad Ministarstva te održavanju
voznog parka Ministarstva, kao i o korištenju vozila Ministarstva. Odsjek
obavlja i druge poslove koje odredi ministar.

2.3.2. Odsjek za upravljanje i evidenciju imovine

Članak 11.

Odsjek za upravljanje i evidenciju imovine obavlja poslove vezane uz korištenje
imovine Ministarstva i sredstava za rad. Odjel vodi evidenciju o imovini koju
koristi Ministarstvo. Odsjek obavlja i druge poslove koje odredi ministar.

3. UPRAVA ZA FINANCIJE

Članak 12.

Uprava za financije osigurava djelotvorno financijsko poslovanje Ministarstva i
način korištenja osiguranih sredstava u državnom proračunu. Temeljem prijedloga
proračunskih korisnika i ustrojstvenih jedinica Ministarstva, Uprava izrađuje
nacrte prijedloga proračuna, objedinjuje konačni prijedlog državnog proračuna,
te koordinira sve poslove s Ministarstvom financija, Vladom Republike Hrvatske i
Hrvatskim saborom, sve do konačnog usvajanja proračuna za razdjel Ministarstva.
Uprava prati izvršenje proračuna, priprema prijedloge rebalansa proračuna,
izrađuje periodična izvješća o njegovu ostvarivanju, kao i analitičke studije s
financijskim projekcijama u vezi s prijedlozima zakona, standarda i drugih
promjena vezanih uz djelatnost znanosti, obrazovanja i športa.
Uprava planira i osigurava financijska sredstva za izdatke za zaposlene,
transfere, kapitalne izdatke i posebne programe, te koordinira rad ureda državne
uprave u županijama i ustanova iz djelokruga Ministarstva u pripremanju i
ostvarivanju utvrđenih planova i programa za financiranje ustanova. Uprava
obavlja i druge poslove koje odredi ministar.
Uprava provodi financijski nadzor korisnika državnog proračuna, te koordinira
uspostavljanje i razvoj metodologije financijskog upravljanja i sustava
kontrola.
U Upravi se ustrojavaju:
3.1. Odjel za proračun, izvještajno-analitički sustav i
knjigovodstveno-računovodstvene poslove
3.2. Odjel za izdatke za zaposlene proračunskih korisnika
3.3. Odjel za kapitalne aktivnosti
3.4. Odjel za nabavu
3.5. Odjel za decentralizirane funkcije školstva i financijsko upravljanje i
kontrolu.

*3.1. Odjel za proračun, izvještajno-analitički sustav i
knjigovodstveno-računovodstvene poslove*
Članak 13.

Odjel za proračun, izvještajno-analitički sustav i
knjigovodstveno-računovodstvene poslove izrađuje prijedlog državnog proračuna za
razdjel Ministarstva; izvršava proračun za Ministarstvo i proračunske korisnike
u nadležnosti Ministarstva; vrši financijsku i računovodstvenu kontrolu, te
prati i analizira trošenje proračunskih sredstava; izrađuje financijske planove
i kontrolira trošenje proračunskih sredstava sukladno tim planovima; sudjeluje u
izradi programa kapitalnih ulaganja; podnosi zahtjeve za isplatu prema
Ministarstvu financija, te obavlja i druge poslove koje odredi ministar.
U Odjelu se ustrojavaju:
3.1.1. Odjeljak za proračun
3.1.2. Odjeljak za izvještajno-analitički sustav
3.1.3. Odjeljak za izdatke zaposlenika Ministarstva
3.1.4. Odjeljak za knjigovodstveno-računovodstvene poslove.

3.1.1. Odjeljak za proračun

Članak 14.

Odjeljak za proračun prikuplja i analizira prijedloge proračunskih korisnika i
ustrojstvenih jedinica Ministarstva; koordinira izradu prijedloga državnog
proračuna (višegodišnje planiranje) za razdjel Ministarstva i proračunske
korisnike u nadležnosti Ministarstva; prati izvršavanje proračuna za
Ministarstvo i proračunske korisnike u nadležnosti Ministarstva; analizira
trošenje proračunskih sredstava, te izrađuje financijske planove. Odjeljak
obavlja i druge poslove koje odredi ministar.

3.1.2. Odjeljak za izvještajno-analitički sustav

Članak 15.

Odjeljak za izvještajno-analitički sustav ima zadaću uspostave sustava internih
pravila i procedura oko praćenja u izvršavanju proračuna po upravama i ostalim
nadležnim tijelima, kontrolira i analizira potrebne financijske pokazatelje za
izradu izvješća o ostvarenju plana, te priprema financijska izvješća prema
zahtjevima uprava i čelnika. U Odjeljku se obavljaju i drugi poslovi koje odredi
ministar.

3.1.3. Odjeljak za izdatke zaposlenika Ministarstva

Članak 16.

Odjeljak za izdatke zaposlenika Ministarstva obavlja poslove vezane uz obračun
plaća i ostalih naknada za zaposlenike Ministarstva. Odjeljak obavlja i druge
poslove koje odredi ministar.

3.1.4. Odjeljak za knjigovodstveno-računovodstvene poslove

Članak 17.

Odjeljak za knjigovodstveno-računovodstvene poslove, sukladno odredbama zakona i
podzakonskih akata, obavlja knjigovodstveno-računovodstvene poslove praćenja
poslovanja Ministarstva. Odjeljak obavlja i druge poslove koje odredi ministar.

*3.2. Odjel za izdatke za zaposlene proračunskih korisnika*
Članak 18.

Odjel za izdatke za zaposlene proračunskih korisnika prati i usklađuje
evidencije zaposlenih u obrazovnim i znanstvenim ustanovama, radi obračuna
sredstava za bruto plaće i naknade zaposlenika tih ustanova. Odjel obavlja i
druge poslove koje odredi ministar.
U Odjelu se ustrojavaju:
3.2.1. Odsjek za izdatke za zaposlene u osnovnim školama
3.2.2. Odsjek za izdatke za zaposlene u srednjoškolskom, visokoškolskom te
sustavu znanstvenih ustanova
3.2.3. Odsjek za ostala prava zaposlenika iz radnog odnosa.

3.2.1. Odsjek za izdatke za zaposlene u osnovnim školama

Članak 19.

U Odsjeku za izdatke za zaposlene u osnovnim školama vodi se evidencija
zaposlenika osnovnih škola, radi obračuna potrebnih sredstava za bruto plaće
zaposlenika i drugih naknada sukladno Kolektivnom ugovoru. Odsjek obavlja i
druge poslove koje odredi ministar.

3.2.2. Odsjek za izdatke za zaposlene u srednjoškolskom,
visokoškolskom te sustavu znanstvenih ustanova
Članak 20.

U Odsjeku za izdatke za zaposlene u srednjoškolskom, visokoškolskom te sustavu
znanstvenih ustanova vodi se evidencija zaposlenika srednjoškolskih,
visokoškolskih te znanstvenih ustanova, radi obračuna potrebnih sredstava za
bruto plaće zaposlenika i drugih naknada sukladno Kolektivnom ugovoru. Odsjek
obavlja i druge poslove koje odredi ministar.

3.2.3. Odsjek za ostala prava zaposlenika iz radnog odnosa

Članak 21.

U Odsjeku za ostala prava zaposlenika iz radnog odnosa obrađuju se zahtjevi
osnovnih i srednjih škola u vezi s ostvarivanjem prava iz radnog odnosa u skladu
s propisima radnog zakonodavstva i kolektivnim ugovorima. Odsjek obavlja i druge
poslove koje odredi ministar.

*3.3. Odjel za kapitalne aktivnosti*
Članak 22.

Odjel za kapitalne aktivnosti planira i izrađuje prijedloge programa za
financiranje i sufinanciranje kapitalnih izdataka i posebnih programa; prati
izgradnju, rekonstrukciju, adaptaciju i opremanje ustanova iz djelokruga
Ministarstva; prikuplja i ujedinjuje podatke za izradu projekcije proračunskih
sredstava, te predlaže odgovarajuća programska rješenja. Odjel priprema podloge
za bilanciranje i realizaciju sredstava u fondu poravnanja za kapitalna ulaganja
u obrazovanju, te obavlja i druge poslove koje odredi ministar.
U Odjelu se ustrojavaju:
3.3.1. Odsjek za kapitalne aktivnosti korisnika u sustavu osnovnog i srednjeg
školstva
3.3.2. Odsjek za kapitalne aktivnosti korisnika u sustavu znanosti i visokog
školstva
3.3.3. Odsjek za kapitalne aktivnosti decentraliziranih funkcija.

3.3.1. Odsjek za kapitalne aktivnosti korisnika u sustavu osnovnog i srednjeg
školstva

Članak 23.

Odsjek za kapitalne aktivnosti korisnika u sustavu osnovnog i srednjeg školstva
izrađuje i prati normative za građenje objekata i daje suglasnost na
projektno-tehničku dokumentaciju; planira i izrađuje programe za financiranje i
sufinanciranje kapitalnih izdataka i posebnih programa; prati izgradnju,
rekonstrukciju, adaptaciju i opremanje ustanova iz djelokruga Ministarstva;
prikuplja i ujedinjuje podatke za izradu projekcije proračunskih sredstava, te
predlaže odgovarajuća programska rješenja. Odsjek obavlja i druge poslove koje
odredi ministar.

3.3.2. Odsjek za kapitalne aktivnosti korisnika u sustavu znanosti i visokog
školstva

Članak 24.

Odsjek za kapitalne aktivnosti korisnika u sustavu znanosti i visokog školstva
izrađuje i prati normative za građenje objekata, te daje mišljenje o
projektno-tehničkoj dokumentaciji; izrađuje prijedloge programa za financiranje
i sufinanciranje kapitalnih izdataka i posebnih programa; prati izgradnju,
rekonstrukciju, adaptaciju i opremanje ustanova iz djelokruga Ministarstva;
prikuplja i ujedinjuje podatke za izradu projekcije proračunskih sredstava, te
predlaže odgovarajuća programska rješenja. Odsjek obavlja i druge poslove koje
odredi ministar.

3.3.3. Odsjek za kapitalne aktivnosti decentraliziranih funkcija

Članak 25.

Odsjek za kapitalne aktivnosti decentraliziranih funkcija priprema podloge za
bilanciranje potreba i iznose minimalnog financijskog standarda u dijelu
kapitalnih ulaganja u osnovnom i srednjem obrazovanju, te realizira
decentralizirana sredstva za ove namjene putem fonda poravnanja i obavlja i
druge poslove koje odredi ministar.

*3.4. Odjel za nabavu*
Članak 26.

Odjel za nabavu obavlja poslove nabave roba i usluga za potrebe Ministarstva po
postupku propisanom Zakonom o javnoj nabavi; pruža stručnu pomoć povjerenstvima
za nabavu pojedinih uprava; prati odvijanje postupaka nabave sukladno planu
nabave i sredstvima osiguranim planom proračuna u pogledu zadanih okvira visine
i namjene sredstava; priprema i izrađuje ugovore iz područja nabave, te prati
izvršavanje istih; vodi evidencije o postupcima nabave, evidencije zaključenih
ugovora, te evidenciju nabavljenih osnovnih sredstava. Odjel obavlja i druge
poslove koje odredi ministar.

*3.5. Odjel za decentralizirane funkcije školstva i financijsko upravljanje i
kontrolu*
Članak 27.

Odjel za decentralizirane funkcije školstva i financijsko upravljanje i kontrolu
koordinira uspostavljanje i razvoj metodologije financijskog upravljanja i
sustava unutarnjih kontrola u Ministarstvu i kod korisnika proračunskih
sredstava Ministarstva, prati i koordinira provedbu plana uspostave i razvoja
financijskog upravljanja i kontrole, organizira kontrolu korisnika proračuna
vezano za ocjenu zakonitog i namjenskog korištenja sredstava korisnika
proračuna.
U Odjelu se usklađuju planovi potrebnih sredstava za financiranje minimalnog
standarda decentraliziranih funkcija osnovnog i srednjeg obrazovanja, te
izrađuju prijedlozi odluka o kriterijima i mjerilima za financiranje minimalnog
financijskog standarda, kao i prijedlozi bilančnih prava po nositeljima
financiranja. Odjel obavlja i druge poslove koje odredi ministar.
U Odjelu se ustrojavaju:
3.5.1. Odsjek za decentralizirane funkcije školstva
3.5.2. Odsjek za financijski nadzor korisnika državnog proračuna
3.5.3. Odsjek za financijsko upravljanje i kontrolu.

3.5.1. Odsjek za decentralizirane funkcije školstva

Članak 28.

Odsjek za decentralizirane funkcije školstva usklađuje planove potrebnih
sredstava za financiranje minimalnog standarda decentraliziranih funkcija
osnovnog i srednjeg obrazovanja, te izrađuje prijedloge odluka o kriterijima i
mjerilima za financiranje minimalnog financijskog standarda, kao i prijedloge
bilančnih prava po nositeljima financiranja. Odsjek obavlja i druge poslove koje
odredi ministar.

3.5.2. Odsjek za financijski nadzor korisnika državnog proračuna

Članak 29.

Odsjek za financijski nadzor korisnika državnog proračuna koordinira uspostavu i
razvoj metodologije financijskog upravljanja vezano za naknadne kontrole,
procjenjuje analizu rizika u svim procesima gdje je moguć veći rizik, te
predlaže uspostavljanje kontrole rizika, obavlja nadzor prema zahtjevu ili planu
po završetku poslovne transakcije korisniku proračunskih sredstava u cilju
sprečavanja nezakonitog, nenamjenskog i neekonomičnog trošenja proračunskih
sredstava. Odsjek obavlja i druge poslove koje odredi ministar.

3.5.3. Odsjek za financijsko upravljanje i kontrolu

Članak 30.

Odsjek za financijsko upravljanje i kontrolu koordinira uspostavu i razvoj
financijskog upravljanja i kontrole u Ministarstvu i kod korisnika proračunskih
sredstava, prati i koordinira provedbu plana uspostave i razvoja financijskog
upravljanja i kontrole u Ministarstvu, te pruža pomoć zaposlenicima pri izradi
opisa i popisa poslovnih procesa, procijeni rizika i uspostavi unutarnjih
kontrola. Odsjek vodi brigu o ažuriranju dokumentacije vezane uz knjigu
poslovnih procesa i registar rizika; priprema izvješća o provedbi plana
voditelju za financijsko upravljanje i kontrolu, te obavlja i druge poslove koje
odredi ministar.

4. UPRAVA ZA PRAVNE POSLOVE

Članak 31.

Uprava za pravne poslove priprema i izrađuje nacrte prijedloga zakona i drugih
propisa iz djelokruga Ministarstva; upućuje nacrte prijedloga zakona i drugih
propisa iz djelokruga Ministarstva u proceduru Vladi Republike Hrvatske; daje
mišljenja na nacrte prijedloga zakona i drugih propisa iz djelokruga drugih
tijela državne uprave; prati primjenu i provedbu zakona i drugih propisa u
području znanosti, obrazovanja i športa; prati promjene u zakonodavstvu
Republike Hrvatske i usklađuje propise iz djelokruga Ministarstva s propisima iz
djelokruga drugih tijela državne uprave; priprema i izrađuje nacrte propisa koje
donosi ministar; izrađuje upute, stručna mišljenja i objašnjenja u vezi s
primjenom i provedbom zakona i drugih propisa iz djelokruga Ministarstva;
priprema odgovore na zastupnička pitanja; izrađuje nacrte ugovora i sporazuma iz
djelokruga Ministarstva; daje mišljenja na nacrte ugovora i sporazuma iz
djelokruga Ministarstva drugim ustrojstvenim jedinicama Ministarstva; izrađuje
odgovore i mišljenja na upite i predstavke građana u vezi primjene propisa iz
djelokruga Ministarstva; izrađuje nacrte rješenja u upravnom postupku u prvom
stupnju, te izrađuje nacrte rješenja u drugostupanjskom upravnom postupku iz
nadležnosti Ministarstva koji izrijekom nisu stavljeni u nadležnost drugih
uprava; priprema odgovore na tužbe u upravnim sporovima; priprema stručne upute
za nadležno Državno odvjetništvo kada zastupa Republiku Hrvatsku u sudskim
postupcima; pruža pravnu pomoć drugim ustrojstvenim jedinicama Ministarstva u
pripremi izvješća Vladi Republike Hrvatske i Hrvatskome saboru, te pri izradi
složenijih pravnih akata i pravnih stajališta iz djelokruga drugih ustrojstvenih
jedinica Ministarstva. Uprava obavlja poslove upravnog nadzora nad zakonitošću
rada i općih akata visokih učilišta i drugih znanstvenih organizacija, državnih
upravnih organizacija i javnih instituta iz djelokruga Ministarstva, te pruža
stručnu potporu imenovanom službeniku za nepravilnosti i prijevare u svim
područjima iz nadležnosti Ministarstva. Uprava obavlja i druge poslove koje
odredi ministar.
U Upravi se ustrojavaju:
4.1. Odjel za normativne poslove
4.2. Odjel za upravno-pravne poslove
4.3. Odjel za upravni nadzor.

*4.1. Odjel za normativne poslove*
Članak 32.

Odjel za normativne poslove priprema i izrađuje nacrte prijedloga zakona i
drugih propisa iz djelokruga Ministarstva; upućuje nacrte prijedloga zakona i
drugih propisa iz djelokruga Ministarstva u proceduru Vladi Republike Hrvatske;
daje mišljenja na nacrte prijedloga zakona i drugih propisa iz djelokruga drugih
tijela državne uprave; prati primjenu i provedbu zakona i drugih propisa u
području znanosti, obrazovanja i športa; prati promjene u zakonodavstvu
Republike Hrvatske i usklađuje propise iz djelokruga Ministarstva s propisima iz
djelokruga drugih tijela državne uprave; priprema i izrađuje nacrte propisa koje
donosi ministar; izrađuje upute, stručna mišljenja i objašnjenja u vezi s
primjenom i provedbom zakona i drugih propisa iz djelokruga Ministarstva;
priprema odgovore na zastupnička pitanja, te pruža pravnu pomoć drugim
ustrojstvenim jedinicama u sastavu Ministarstva pri izradi složenijih pravnih
akata i pravnih stajališta iz djelokruga drugih ustrojstvenih jedinica
Ministarstva. Odjel obavlja i druge poslove koje odredi ministar.
U Odjelu se ustrojavaju:
4.1.1. Odsjek za izradu normativnih akata
4.1.2. Odsjek za tumačenje, praćenje primjene i provedbu propisa.

4.1.1. Odsjek za izradu normativnih akata

Članak 33.

Odsjek za izradu normativnih akata priprema i izrađuje nacrte prijedloga zakona
i drugih propisa iz djelokruga Ministarstva; upućuje nacrte prijedloga zakona i
drugih propisa iz djelokruga Ministarstva u proceduru Vladi Republike Hrvatske;
priprema i izrađuje nacrte propisa koje donosi ministar; prati promjene u
zakonodavstvu Republike Hrvatske i usklađuje propise iz djelokruga Ministarstva
s propisima iz djelokruga drugih tijela državne uprave. Odsjek obavlja i druge
poslove koje odredi ministar.

4.1.2. Odsjek za tumačenje, praćenje primjene i provedbu propisa

Članak 34.

Odsjek za tumačenje, praćenje primjene i provedbu propisa daje mišljenja na
nacrte prijedloga zakona i drugih propisa iz djelokruga drugih tijela državne
uprave; prati primjenu i provedbu zakona i drugih propisa u području znanosti,
obrazovanja i športa; prati promjene u zakonodavstvu Republike Hrvatske i
usklađuje propise iz djelokruga Ministarstva s propisima iz djelokruga drugih
tijela državne uprave; izrađuje upute, stručna mišljenja i objašnjenja u vezi s
primjenom i provedbom zakona i drugih propisa iz djelokruga Ministarstva;
priprema odgovore na zastupnička pitanja, te pruža pravnu pomoć drugim
ustrojstvenim jedinicama u sastavu Ministarstva pri izradi složenijih pravnih
akata i pravnih stajališta iz djelokruga drugih ustrojstvenih jedinica
Ministarstva. Odsjek obavlja i druge poslove koje odredi ministar.

*4.2. Odjel za upravno-pravne poslove*
Članak 35.

Odjel za upravno-pravne poslove izrađuje nacrte ugovora i sporazuma iz
djelokruga Ministarstva; daje mišljenja na nacrte ugovora i sporazuma iz
djelokruga Ministarstva drugim ustrojstvenim jedinicama Ministarstva; izrađuje
odgovore i mišljenja na upite i predstavke građana u vezi primjene propisa iz
djelokruga Ministarstva; izrađuje nacrte rješenja u upravnom postupku u prvom
stupnju, te izrađuje nacrte rješenja u drugostupanjskom upravnom postupku iz
nadležnosti Ministarstva koji izrijekom nisu stavljeni u nadležnost drugih
uprava; priprema odgovore na tužbe u upravnim sporovima; priprema stručne upute
za nadležno državno odvjetništvo kada zastupa Republiku Hrvatsku u sudskim
postupcima, te pruža pravnu pomoć drugim ustrojstvenim jedinicama Ministarstva u
pripremi izvješća Vladi Republike Hrvatske i Hrvatskome saboru. Odjel obavlja i
druge poslove koje odredi ministar.
U Odjelu se ustrojavaju:
4.2.1. Odsjek za upravne poslove
4.2.2. Odsjek za pravne poslove.

4.2.1. Odsjek za upravne poslove

Članak 36.

Odsjek za upravne poslove izrađuje nacrte rješenja u upravnom postupku u prvom
stupnju, te izrađuje nacrte rješenja u drugostupanjskom upravnom postupku iz
nadležnosti Ministarstva koji izrijekom nisu stavljeni u nadležnost drugih
uprava. Odsjek obavlja i druge poslove koje odredi ministar.

4.2.2. Odsjek za pravne poslove

Članak 37.

Odsjek za pravne poslove izrađuje nacrte ugovora i sporazuma iz djelokruga
Ministarstva; daje mišljenja na nacrte ugovora i sporazuma iz djelokruga
Ministarstva drugim ustrojstvenim jedinicama Ministarstva; izrađuje odgovore i
mišljenja na upite i predstavke građana u vezi primjene propisa iz djelokruga
Ministarstva, priprema odgovore na tužbe u upravnim sporovima; priprema stručne
upute za nadležno državno odvjetništvo kada zastupa Republiku Hrvatsku u sudskim
postupcima, te pruža pravnu pomoć drugim ustrojstvenim jedinicama Ministarstva u
pripremi izvješća Vladi Republike Hrvatske i Hrvatskome saboru. Odsjek obavlja i
druge poslove koje odredi ministar.

*4.3. Odjel za upravni nadzor*
Članak 38.

Odjel za upravni nadzor obavlja poslove nadzora nad zakonitošću rada i općih
akata visokih učilišta i drugih znanstvenih organizacija, državnih upravnih
organizacija i javnih ustanova iz djelokruga Ministarstva, te pruža stručnu
potporu imenovanom službeniku za nepravilnosti i prijevare u svim područjima iz
nadležnosti Ministarstva. Odjel obavlja i druge poslove koje odredi ministar.

5. UPRAVA ZA INFORMATIKU I TEHNOLOGIJE

Članak 39.

Uprava za informatiku i tehnologije obavlja upravne i stručne poslove
planiranja, organiziranja i provođenja razvitka nacionalne informacijske
infrastrukture; upravne i stručne poslove planiranja, organiziranja i provođenja
informatizacije znanosti, obrazovanja i športa, te stručne i informatičke
poslove planiranja, organiziranja i provođenja informatizacije Ministarstva,
analizu i praćenje tehnologijskog razvitka u zemlji i u svijetu, planiranje i
usklađivanje tehnologijskih razvojno-istraživačkih projekata i programa s ciljem
što bržeg razvitka Republike Hrvatske kao društva temeljenog na znanju. Uprava
obavlja upravne i stručne poslove vezane uz predlaganje i izvršavanje zakona i
drugih propisa vezanih za tehnologijski razvitak i unapređivanje inovacijskog
sustava, predlaže i prati mjere za razvitak i efikasan rad inovativnih
potencijala tehnologijskog stvaralaštva, naročito razvojnog i inventivnog rada u
Republici Hrvatskoj, provodi statističku obradu podataka, te druge analize
vezane za četiri osnovne komponente inovacijskog sustava: znanstveni intenzitet,
ljudski potencijal, inovativnu razinu gospodarstva, te apsorpcijski kapacitet
poduzeća, radi na stvaranju baze podataka o postojećim i novim tehnologijama, te
primjeni tih tehnologija u Republici Hrvatskoj. Temeljem prikupljenih
informacija, pomaže istraživačima u stvaranju novih ideja i razvoju novih
tehnologija i proizvoda; prati, ocjenjuje i analizira stanja tehnologijske
razvijenosti Republike Hrvatske u odnosu na Europsku Uniju i svijet, te predlaže
i prati mjere za poticanje primjene rezultata znanstvenih istraživanja u
tehnologijskom razvoju i na znanju utemeljenih poduzeća. Uprava obavlja i druge
poslove iz svoga djelokruga, kao i poslove koje odredi ministar.
U Upravi se ustrojavaju:
5.1. Odjel za nacionalnu informacijsku infrastrukturu
5.2. Odjel za informacijsku infrastrukturu znanosti, obrazovanja i športa
5.3. Odjel za informacijsku infrastrukturu Ministarstva
5.4. Odjel za tehnologijski razvitak.

*5.1. Odjel za nacionalnu informacijsku infrastrukturu*
Članak 40.

Odjel za nacionalnu informacijsku infrastrukturu obavlja upravne i stručne
poslove planiranja, organiziranja i provođenja razvitka nacionalne informacijske
infrastrukture, što uključuje: pripremu, koordinaciju i praćenje realizacije
nacionalne strategije razvitka informacijskog društva; pripremu, koordinaciju i
izradu nacrta prijedloga zakona i drugih propisa vezanih za informacijsko
društvo; utvrđivanje pokazatelja razvoja informacijskog društva te njihovo
praćenje i analizu; financiranje nacionalnih projekata i programa razvoja
informacijskog društva, kao i međunarodnu suradnju u aktivnostima vezanim za
uspostavu informacijskog društva. Odjel obavlja i druge poslove iz svoga
djelokruga, kao i poslove koje odredi ministar.

*5.2. Odjel za informacijsku infrastrukturu znanosti, obrazovanja i športa*

Članak 41.

Odjel za informacijsku infrastrukturu znanosti, obrazovanja i športa obavlja
upravne i stručne poslove planiranja, organiziranja i provođenja informatizacije
znanosti, obrazovanja i športa, što uključuje planiranje, organiziranje i
provođenje razvoja računarno-komunikacijske infrastrukture i informacijskog
sustava i aplikacija znanosti, obrazovanja i športa, te pripremu, koordinaciju i
izradu nacrta stručnih, organizacijskih i provedbenih dokumenata i propisa
potrebnih za rad informacijske infrastrukture znanosti, obrazovanja i športa.
Odjel obavlja i druge poslove iz svoga djelokruga, kao i poslove koje odredi
ministar.
U Odjelu se ustrojavaju:
5.2.1. Odsjek za informacijsku infrastrukturu znanosti i visokog obrazovanja
5.2.2. Odsjek za informacijsku infrastrukturu osnovnog i srednjeg obrazovanja i
športa.

5.2.1. Odsjek za informacijsku infrastrukturu znanosti i visokog obrazovanja

Članak 42.

Odsjek za informacijsku infrastrukturu znanosti i visokog obrazovanja obavlja
upravne i stručne poslove planiranja, organiziranja i provođenja informatizacije
znanosti i visokog obrazovanja, što uključuje planiranje, organiziranje i
provođenje razvoja računalno-komunikacijske infrastrukture i informacijskog
sustava i aplikacija znanosti i visokog obrazovanja, kao i pripremu,
koordinaciju i izradu nacrta stručnih, organizacijskih i provedbenih dokumenata
i propisa potrebnih za rad informacijske infrastrukture znanosti i visokog
obrazovanja. Odsjek obavlja i druge poslove iz svoga djelokruga, kao i poslove
koje odredi ministar.

5.2.2. Odsjek za informacijsku infrastrukturu osnovnog i srednjeg obrazovanja i
športa

Članak 43.

Odsjek za informacijsku infrastrukturu osnovnog i srednjeg obrazovanja i športa
obavlja upravne i stručne poslove planiranja, organiziranja i provođenja
informatizacije osnovnog i srednjeg obrazovanja i športa, što uključuje
planiranje, organiziranje i provođenje razvoja računalno-komunikacijske
infrastrukture i informacijskog sustava i aplikacija osnovnog i srednjeg
obrazovanja i športa, kao i pripremu, koordinaciju i izradu nacrta stručnih,
organizacijskih i provedbenih dokumenata i propisa potrebnih za rad
informacijske infrastrukture osnovnog i srednjeg obrazovanja i športa. Odsjek
obavlja i druge poslove iz svoga djelokruga, kao i poslove koje odredi ministar.

*5.3. Odjel za informacijsku infrastrukturu Ministarstva*
Članak 44.

Odjel za informacijsku infrastrukturu Ministarstva obavlja stručne i
informatičke poslove planiranja, organiziranja i provođenja informatizacije
Ministarstva, što uključuje: trajno informatičko obrazovanje zaposlenika; razvoj
i održavanje računalno-komunikacijske infrastrukture Ministarstva; planiranje i
utvrđivanje kriterija za razvoj i održavanje korisničkih aplikacija i baza
podataka te njihovo dokumentiranje; pružanje potpore u obavljanju elektroničkog
poslovanja Ministarstva; planiranje, organiziranje i realizaciju informiranja i
komunikacije s korisnicima u Ministarstvu, s ustanovama i pojedincima iz sustava
znanosti, obrazovanja i športa, kao i šire javnosti; razvoj i održavanje
internih i javnih informacijskih servisa, te planiranje i organiziranje
realizacije vizualnog identiteta, promotivnih aktivnosti i izdavačke djelatnosti
Ministarstva. Odjel obavlja i druge poslove iz svoga djelokruga, kao i poslove
koje odredi ministar.
U Odjelu se ustrojavaju:
5.3.1. Odsjek za računalno-komunikacijsku infrastrukturu
5.3.2. Odsjek za informacijski sustav i aplikacije
5.3.3. Odsjek za informacijsko-dokumentacijsku djelatnost.

5.3.1. Odsjek za računalno-komunikacijsku infrastrukturu

Članak 45.

Odsjek za računalno-komunikacijsku infrastrukturu obavlja stručne i informatičke
poslove razvoja i održavanja računalno-komunikacijske infrastrukture
Ministarstva, što uključuje: utvrđivanje kriterija za nabavu, raspodjelu i
korištenje informatičke opreme i licenciranog softvera; vođenje evidencije
raspodjele i korištenja računalne opreme, licenciranog softvera, potrošnog
informatičkog materijala i rezervnih dijelova; administriranje poslužitelja i
računalno-komunikacijske infrastrukture Ministarstva; održavanje sigurnosti
podataka i sustava; sistemsko održavanje informacijskih servisa, te
organiziranje i administriranje help-desk službe za zaposlenike Ministarstva.
Odsjek obavlja i druge poslove iz svoga djelokruga, kao i poslove koje odredi
ministar.

5.3.2. Odsjek za informacijski sustav i aplikacije

Članak 46.

Odsjek za informacijski sustav i aplikacije obavlja stručne i informatičke
poslove planiranja i utvrđivanje kriterija za razvoj i održavanje korisničkih
aplikacija za pojedine poslovne procese Ministarstva; stručne i informatičke
poslove planiranja i utvrđivanje kriterija za razvoj i održavanje središnje baze
i drugih baza podataka, te dokumentiranje postojećih aplikacija i baza. Odsjek
pruža potporu u obavljanu elektroničkog poslovanja u Ministarstvu kroz
standardizirano prikupljanje podataka, nadgledanje i organiziranje elektroničkog
arhiviranja dokumenata, te obavlja i druge poslove iz svoga djelokruga, kao i
poslove koje odredi ministar.

5.3.3. Odsjek za informacijsko-dokumentacijsku djelatnost

Članak 47.

Odsjek za informacijsko-dokumentacijsku djelatnost obavlja stručne i
informatičke poslove planiranja, realizacije i unaprjeđivanja informiranja i
komunikacije s korisnicima u Ministarstvu, kao i s ustanovama i pojedincima iz
sustava znanosti, obrazovanja i športa, te šire javnosti, što uključuje
planiranje, razvoj i održavanje internih informacijskih servisa: internog web
servisa i listi elektroničke pošte, knjižnice i drugih oblika internog
komuniciranja i informiranja, te javnih informacijskih servisa: web servisa,
javnih listi elektroničke pošte i drugih oblika komunikacije i informiranja;
planiranje i organiziranje realizacije vizualnog identiteta i promotivnih
aktivnosti Ministarstva; planiranje i koordiniranje aktivnosti izdavačke
djelatnosti Ministarstva, te planiranje trajnog informatičkog obrazovanja
zaposlenika. Odsjek obavlja i druge poslove iz svoga djelokruga, kao i poslove
koje odredi ministar.

*5.4. Odjel za tehnologijski razvitak*
Članak 48.

Odjel za tehnologijski razvitak obavlja poslove analize i praćenja
tehnologijskog razvitka u zemlji i u svijetu, planiranje i usklađivanje
tehnologijskih razvojno-istraživačkih projekata i programa s ciljem što bržeg
razvitka Republike Hrvatske kao društva temeljenog na znanju i primjeni znanja,
obavlja upravne i stručne poslove vezane uz predlaganje i izvršavanje zakona i
drugih propisa vezanih za tehnologijski razvitak i unapređivanje inovacijskog
sustava, predlaže i prati mjere za razvitak i efikasan rad inovativnih
potencijala tehnologijskog stvaralaštva, naročito razvojnog i inventivnog rada u
Republici Hrvatskoj, provodi statističku obradu podataka, te druge analize
vezane za četiri osnovne komponente inovacijskog sustava: znanstveni intenzitet,
ljudski potencijal, inovativnu razinu gospodarstva, te apsorpcijski kapacitet
poduzeća, radi na stvaranju baze podataka o postojećim i novim tehnologijama, te
primjeni tih tehnologija u Republici Hrvatskoj. Temeljem prikupljenih
informacija, pomaže istraživačima u stvaranju novih ideja i razvoju novih
tehnologija i proizvoda; prati, ocjenjuje i analizira stanja tehnologijske
razvijenosti Republike Hrvatske u odnosu na Europsku uniju i svijet, te predlaže
i prati mjere za poticanje primjene rezultata znanstvenih istraživanja u
tehnologijskom razvoju i na znanju utemeljenih poduzeća, te obavlja i druge
poslove koje odredi ministar.

6. UPRAVA ZA MEĐUNARODNU SURADNJU I EUROPSKE INTEGRACIJE

Članak 49.

Uprava za međunarodnu suradnju i europske integracije osigurava rad subjekata
znanstvene djelatnosti u području međunarodne znanstvene suradnje, te obavlja
poslove vezane uz lektorate hrvatskog jezika i književnosti na stranim visokim
učilištima i strane lektorate na visokim učilištima u Republici Hrvatskoj,
stipendiranje stranih državljana u Hrvatskoj, stipendiranje hrvatskih državljana
u inozemstvu, te stipendiranje pripadnika hrvatske nacionalne manjine iz
susjednih zemalja u Hrvatskoj, poslove vezane uz organizaciju hrvatske nastave u
inozemstvu, upravne i stručne poslove pripreme za sklapanje međunarodnih ugovora
u području znanosti i obrazovanja, te njihovu provedbu; obavlja stručne poslove
vezane uz Vijeće Europe, međunarodne organizacije, regionalne organizacije,
velike međunarodne projekte, kao i poslove vezane za pristupanje Republike
Hrvatske Europskoj uniji u području obrazovanja, znanosti, tehnologije i športa
(programi Europske zajednice, pretpristupna pomoć i fondovi EU, ostali
programi), te poslove vezane uz pripreme raznih baza podataka vezanih uz
međunarodnu suradnju. Uprava obavlja upravne i stručne poslove za projekte i
programe pretpristupnog fonda IPA, prati i koordinira rad pojedinih komponenti
IPA programa od interesa i u nadležnosti Ministarstva. Uprava obavlja i druge
poslove iz svoga djelokruga, kao i poslove koje odredi ministar.
U Upravi se ustrojavaju:
6.1. Odjel za bilateralnu suradnju
6.2. Odjel za multilateralnu suradnju
6.3. Odjel za europske integracije.

*6.1. Odjel za bilateralnu suradnju*
Članak 50.

Odjel za bilateralnu suradnju obavlja stručne poslove pripreme za sklapanje
međunarodnih ugovora u području znanosti i obrazovanja, te njihovu provedbu.
Odjel obavlja poslove vezane uz lektorate hrvatskog jezika i književnosti na
stranim visokim učilištima i strane lektorate na visokim učilištima u Republici
Hrvatskoj, te poslove vezane uz organizaciju nastave u inozemstvu. Odjel obavlja
poslove vezane uz stipendiranje stranih državljana u Republici Hrvatskoj,
stipendiranje hrvatskih državljana u inozemstvu, te stipendiranje pripadnika
hrvatske nacionalne manjine iz susjednih zemalja u Hrvatskoj, te druge poslove
iz svoga djelokruga, kao i poslove koje odredi ministar.
U Odjelu se ustrojavaju:
6.1.1. Odsjek za lektorate i hrvatsku nastavu u inozemstvu
6.1.2. Odsjek za provedbu međunarodnih ugovora.

6.1.1. Odsjek za lektorate i hrvatsku nastavu u inozemstvu

Članak 51.

Odsjek za lektorate i hrvatsku nastavu u inozemstvu obavlja stručne poslove
vezane uz lektorate hrvatskog jezika i književnosti na stranim visokim
učilištima i strane lektorate na visokim učilištima u Republici Hrvatskoj, te
poslove vezane uz organizaciju hrvatske nastave u inozemstvu. Odsjek obavlja i
druge poslove koje odredi ministar.
U Odsjeku se ustrojavaju:
6.1.1.1. Pododsjek za lektorate
6.1.1.2. Pododsjek za hrvatsku nastavu u inozemstvu.

*6.1.1.1. Pododsjek za lektorate*
Članak 52.

Pododsjek za lektorate obavlja stručne poslove vezane uz lektorate hrvatskog
jezika i književnosti na stranim visokim učilištima i strane lektorate na
visokim učilištima u Republici Hrvatskoj. Pododsjek obavlja i druge poslove koje
odredi ministar.

*6.1.1.2. Pododsjek za hrvatsku nastavu u inozemstvu*
Članak 53.

Pododsjek za hrvatsku nastavu u inozemstvu obavlja stručne poslove vezane uz
organizaciju hrvatske dopunske nastave u inozemstvu. Pododsjek obavlja i druge
poslove koje odredi ministar.

6.1.2. Odsjek za provedbu međunarodnih ugovora

Članak 54.

Odsjek za provedbu međunarodnih ugovora obavlja stručne poslove pripreme za
sklapanje međunarodnih ugovora u području znanosti i obrazovanja te prati i
nadzire njihovu provedbu. Odsjek obavlja i druge poslove koje odredi ministar.

*6.2. Odjel za multilateralnu suradnju*
Članak 55.

Odjel za multilateralnu suradnju obavlja stručne poslove vezane uz Vijeće
Europe, međunarodne organizacije, regionalne organizacije, te velike međunarodne
projekte. Odjel obavlja i druge poslove iz svoga djelokruga, kao i poslove koje
odredi ministar.

*6.3. Odjel za europske integracije*
Članak 56.

Odjel za europske integracije obavlja i koordinira poslove vezane uz pristupanje
Republike Hrvatske Europskoj uniji u području obrazovanja, znanosti, tehnologije
i športa (programi Europske zajednice, pretpristupna pomoć i fondovi EU te
ostali programi). Odjel obavlja i druge poslove iz svoga djelokruga, kao i
poslove koje odredi ministar.
U Odjelu se ustrojavaju:
6.3.1. Odsjek za pretpristupne fondove i pomoć EU
6.3.2. Odsjek za programe Europske zajednice i ostale programe.

6.3.1. Odsjek za pretpristupne fondove i pomoć EU

Članak 57.

Odsjek za pretpristupne fondove i pomoć EU obavlja poslove vezane uz programe
CARDS i Phare (programi pomoći) i pretpristupne fondove (I. komponenta
nacionalnog IPA programa i višekorisnički IPA program). Poslovi uključuju:
organizaciju pripreme prijedloga projekata, koordinaciju i sudjelovanje u
provedbi odobrenih projekata, praćenje i nadzor nad provedbom projekata). U
nadležnosti Odsjeka je i nadzor nad provedbom programa TEMPUS koji se financira
iz predpristupnih fondova. Odsjek obavlja i druge poslove iz svog djelokruga,
kao i poslove koje odredi ministar.

6.3.2. Odsjek za programe Europske zajednice i ostale programe

Članak 58.

Odsjek za programe Europske zajednice i ostale programe obavlja poslove vezane
uz programe Europske zajednice u nadležnosti Ministarstva (Sedmi okvirni program
za istraživanje i tehnologijski razvoj, Program za cjeloživotno učenje, ERASMUS
MUNDUS, EURATOM, Safer Internet) koji uključuju zaključivanje međudržavnog
sporazuma, izradu prijedloga za povećanje apsorpcijske sposobnosti RH za
sudjelovanje u programima Zajednice, djelomičnu provedbu programa, te nadzor nad
ustanovama koje sudjeluju u provedbi programa (Agencija za mobilnost i programe
Europske unije, Hrvatski institut za tehnologiju d.o.o.). U nadležnosti Odsjeka
je i provedba projekata Sedmog okvirnog programa u kojima Ministarstvo sudjeluje
kao član konzorcija. Odsjek obavlja poslove vezane za programe COST i EUREKA
(ostali programi) koji uključuju praćenje projekata koji se u sklopu tih
programa provode u Republici Hrvatskoj, te koordinaciju s nadležnim međunarodnim
tijelima. Odsjek obavlja i druge poslove iz svog djelokruga, kao i poslove koje
odredi ministar.

7. UPRAVA ZA VISOKO OBRAZOVANJE

Članak 59.

Uprava za visoko obrazovanje obavlja upravne i stručne poslove vezane za:
provođenje zakona i drugih propisa iz područja visoke naobrazbe; izrade podloga
za donošenje odluka o razvoju visoke naobrazbe; provodi postupak za izdavanje
dopusnica za početak rada visokih učilišta i izvođenje studijskih programa;
izradu kriterija za upis na studij osoba koje studiraju uz potporu Ministarstva;
praćenje izdataka za zaposlene i troškove visokih učilišta, te prati uspješnost
provedbe Bolonjskog procesa. Uprava obavlja i druge poslove iz svoga djelokruga,
kao i poslove koje odredi ministar.
U Upravi se ustrojavaju:
7.1. Odjel za razvoj visokog obrazovanja
7.2. Odjel za poslovanje s visokim učilištima
7.3. Odjel za studentska pitanja.

*7.1. Odjel za razvoj visokog obrazovanja*
Članak 60.

Odjel za razvoj visokog obrazovanja izrađuje, koordinira i pruža podršku izradi
javnih politika u visokome obrazovanju. Odjel također radi u području
međunarodne suradnje visokog obrazovanja te organizira relevantne skupove i
konzultacije s dionicima u sustavu visokog obrazovanja, prati i analizira
inozemne, posebice europske javne politike u sustavu visokoga obrazovanja;
posebice na razini Bolonjskog procesa; potiče i organizira znanstvene i stručne
skupove o visokome obrazovanju i međusveučilišnu suradnju; koordinira suradnju s
agencijama u izradi javnih politika u području visokoga obrazovanja; te
koordinira rad drugih odjela u Upravi na prikupljanju i analizi podataka o
visokome obrazovanju. Odjel obavlja i druge poslove iz svoga djelokruga, kao i
poslove koje odredi ministar.

*7.2. Odjel za poslovanje s visokim učilištima*
Članak 61.

Odjel za poslovanje s visokim učilištima vodi i unaprjeđuje djelatnost visokih
učilišta primjenjujući pritom stručna i znanstvena dostignuća; angažman
nastavnika i ostalih djelatnika visokih učilišta, s obzirom na Zakonom propisane
uvjete, provodi postupak za izdavanje dopusnica za početak rada visokih učilišta
i izvođenje studijskih programa, priprema izvješća o vrednovanju visokih
učilišta i studijskih programa. Potiče i organizira izradu nacrta zakona i
provedbenih propisa iz područja visokog obrazovanja, priprema uputstva kojima se
regulira i unapređuje proces visokog obrazovanja; vodi baze podataka o upisanim
studentima, diplomiranim studentima, nastavnicima, te ostalim zaposlenicima
visokih učilišta; potiče i organizira poslove vezane uz razvoj visokog
obrazovanja, koordinira prijedlog proračuna visokih učilišta, prati i analizira
izdatke za zaposlene i troškove poslovanja visokih učilišta i kriterije za
transfer novca kapitalnih aktivnosti. Odjel obavlja i druge poslove iz svoga
djelokruga, kao i poslove koje odredi ministar.

*7.3. Odjel za studentska pitanja*
Članak 62.

Odjel za studentska pitanja brine o poboljšanju studentskog standarda,
stipendiranju studenata, prehrani, smještaju i prijevozu studenata te
zadovoljavanju kulturnih potreba studenata; vodi baze podataka o stipendijama,
kao i o drugim studentskim pitanjima. Odjel obavlja i druge poslove iz svoga
djelokruga, kao i poslove koje odredi ministar.

8. UPRAVA ZA ZNANOST

Članak 63.

Uprava za znanost obavlja upravne i stručne poslove vezane za: rad Nacionalnog
vijeća za znanost; izradu planova znanstvene djelatnosti; izradu znanstvene
politike i strategije; predlaganje i izvršavanje zakona i drugih propisa u vezi
s financiranjem znanstvene djelatnosti iz sredstava državnog proračuna Republike
Hrvatske; rad Nacionalne zaklade za znanost, visoko školstvo i tehnologijski
razvoj Republike Hrvatske, te ostale subjekte znanstvene djelatnosti; provedbu
postupka natječaja za financiranje projekata i programa; utvrđivanje programskih
i financijskih kriterija za ocjenjivanje znanstvenih projekata i programa, te
njihovih rezultata; evidentiranje ostvarenja znanstvenih istraživanja;
poduzimanje mjera za ostvarenje rezultata znanstvenih istraživanja u skladu s
potrebama društvenoga i gospodarskog razvoja; utvrđivanje kriterija za odabir i
program usavršavanja znanstvenih novaka; utvrđivanje programskih i financijskih
kriterija za financiranje znanstvene infrastrukture i rad javnih znanstvenih
instituta; vođenje upisnika kapitalne i srednje znanstvene infrastrukture i rad
javnih znanstvenih instituta; vođenje upisnika kapitalne i srednje znanstvene
opreme, te vođenje upisnika znanstvenika i znanstvenih organizacija. Uprava
obavlja i druge poslove iz svoga djelokruga, kao i poslove koje odredi ministar.
U Upravi se ustrojavaju:
8.1. Odjel za projekte i programe
8.2. Odjel za upravljanje fondovima EU i akcijske planove
8.3. Odjel za razvoj znanstvenog sustava.

*8.1. Odjel za projekte i programe*
Članak 64.

Odjel za projekte i programe obavlja upravne i stručne poslove u vezi s: izradom
i praćenjem nacionalne znanstvene politike i strategije; djelokrugom rada svih
subjekata znanstvene djelatnosti; prijemom prijedloga projekata i programa;
upućivanjem projekata i programa na recenzije; pripremom ugovora za projekte i
programe; praćenjem rezultata rada na projektima i programima; financijskim
praćenjem projekata i programa; ocjenom završnih izvješća projekata i programa;
odabirom, praćenjem i usavršavanjem znanstvenih novaka; te pripremom materijala
za sjednice povjerenstava. Odjel surađuje s Agencijom za znanost i visoko
obrazovanje u radu s Nacionalnim vijećem za znanost. Odjel obavlja i druge
poslove iz svoga djelokruga, kao i poslove koje odredi ministar.

*8.2. Odjel za upravljanje fondovima EU i akcijske planove*
Članak 65.

Odjel za upravljanje fondovima EU i akcijske planove obavlja stručne poslove
vezane za upravljanje fondovima Europske unije i pripremu i praćenje provedbe
akcijskih planova iz područja znanosti i tehnologije. Odjel uspostavlja sustav
za upravljanje nepravilnostima, sustav za upravljanje rizicima te osigurava
dostupnost dokumenata i informacija u svrhu uspostavljanja revizijskog traga.
Odjel izrađuje prijedloge različitog informativnog i promidžbenog materijala u
svrhu informiranja javnosti i potencijalnih krajnjih korisnika o projektima
financiranim sredstvima iz fondova Europske unije. Odjel obavlja upravne i
stručne poslove utvrđivanja kriterija za financiranje kapitalnih aktivnosti,
znanstvene opreme, transfera novca za redovitu djelatnost javnih znanstvenih
instituta, praćenja i analize provedbe akcijskih planova povezanih sa
znanstvenim sustavom, statističko praćenje svih parametara povezanih sa znanošću
i znanstvenim istraživanjima, te rad Nacionalne zaklade za znanost, visoko
školstvo i tehnologijski razvoj Republike Hrvatske. Odjel obavlja i druge
poslove iz svoga djelokruga, kao i poslove koje odredi ministar.
U Odjelu se ustrojavaju:
8.2.1. Odsjek za pripremu i provedbu projekata iz fondova EU
8.2.2. Odsjek za vrednovanje i praćenje projekata iz fondova EU
8.2.3. Odsjek za akcijske planove, analizu i statistiku.

8.2.1. Odsjek za pripremu i provedbu projekata iz
fondova EU

Članak 66.

Odsjek za pripremu i provedbu projekata iz fondova EU obavlja stručne poslove
vezane za pripremu višegodišnjih ili godišnjih programskih i strateških
dokumenata u području znanosti i tehnologije te sudjeluje u identifikaciji
prioriteta i mjera Operativnih programa. Odsjek sudjeluje u definiranju
kriterija za odabir projekata i pripremi natječajne dokumentacije te predlaže
članove prosudbenih skupina i sudjeluje u radu odbora za upravljanje projektima.
Odsjek provjerava i odobrava zahtjeve za plaćanje te izdaje naloge za prijenos
nacionalnih sredstava za sufinanciranje IPA programa. Odsjek obavlja i druge
poslove iz svoga djelokruga, kao i poslove koje odredi ministar.

8.2.2. Odsjek za vrednovanje i praćenje projekata izfondova EU

Članak 67.

Odsjek za vrednovanje i praćenje projekata iz fondova EU obavlja poslove vezane
uz pripremu sektorskih godišnjih i završnih izvješća o provedbi projekata te
sudjeluje u pripremi izvješća za Sektorski nadzorni odbor i IPA nadzorni odbor.
Odsjek osigurava nadzor krajnjih korisnika u svrhu praćenja zakonitosti
korištenja dodijeljenih sredstava. Odsjek obavlja i druge poslove iz svoga
djelokruga, kao i poslove koje odredi ministar.

8.2.3. Odsjek za akcijske planove, analizu i statistiku

Članak 68.

Odsjek za akcijske planove, analizu i statistiku obavlja upravne i stručne
poslove utvrđivanja kriterija za financiranje kapitalnih aktivnosti, znanstvene
opreme, transfera novca za redovitu djelatnost javnih znanstvenih instituta,
praćenja i analize provedbe akcijskih planova povezanih sa znanstvenim sustavom,
statističko praćenje svih parametara povezanih sa znanošću i znanstvenim
istraživanjima, te rad Nacionalne zaklade za znanost, visoko školstvo i
tehnologijski razvoj Republike Hrvatske, te obavlja i druge poslove koje odredi
ministar.

*8.3. Odjel za razvoj znanstvenog sustava*
Članak 69.

Odjel za razvoj znanstvenog sustava obavlja upravne i stručne poslove vezane uz
izradu planova znanstvene djelatnosti: izradu znanstvene politike i strategije;
predlaganje i izvršavanje zakona i drugih propisa u vezi s financiranjem
znanstvene djelatnosti iz sredstava državnog proračuna Republike Hrvatske; te
ostale subjekte znanstvene djelatnosti; poduzimanje mjera za ostvarenje
rezultata znanstvenih istraživanja u skladu s potrebama društvenoga i
gospodarskog razvoja; utvrđivanje kriterija za odabir i program usavršavanja
znanstvenih novaka; utvrđivanje programskih i financijskih kriterija za
financiranje znanstvene infrastrukture i rad javnih znanstvenih instituta;
vođenje upisnika kapitalne i srednje znanstvene infrastrukture i rad javnih
znanstvenih instituta; vođenje upisnika kapitalne i srednje znanstvene opreme,
te vođenje upisnika znanstvenika i znanstvenih organizacija. Odjel vodi: upravne
i stručne poslove vezane za evaluaciju javnih znanstvenih instituta; upisnik
znanstvenih organizacija i upisnik znanstvenika. Odjel rješava predmete u prvom
stupnju o dopuštenju za ograničenu uporabu genetski modificiranih organizama (GMO)
te vodi posebni upisnik o zatvorenim sustavima koji su dobili dopuštenje za
ograničenu uporabu GMO-a. Odjel obavlja i druge poslove koje odredi ministar.

9. UPRAVA ZA SREDNJE OBRAZOVANJE

Članak 70.

Uprava za srednje obrazovanje prati stanje u srednjem obrazovanju, ustanovama za
obrazovanje odraslih, učeničkim domovima i drugim ustanovama koje su dobile
odobrenje za redovno srednjoškolsko obrazovanje i obrazovanje odraslih. Uprava
predlaže nacrte zakona, podzakonskih akata i drugih propisa u području srednjeg
obrazovanja te brine o njihovu provođenju, planira i usklađuje plan upisa
učenika u srednje škole i učeničke domove, utvrđuje kriterije i izrađuje
metodologije za izradu mreže srednjih škola i učeničkih domova, utvrđuje uvjete
rada u postupku davanja odobrenja za početak rada srednjih škola i izvođenja
programa obrazovanja, provodi postupak pripreme i nabave opreme za srednje
škole, donosi odgojno-obrazovne standarde za srednje obrazovanje, priprema i
prati provedbu mjera iz Nacionalnoga programa mjera za uvođenje obveznoga
srednjoškolskog obrazovanja, prati i koordinira poslove vezane uz pripremu i
provedbu nacionalnih ispita i državne mature. Uprava obavlja i druge poslove
koje odredi ministar.
U Upravi se ustrojavaju:
9.1. Odjel za strukovno obrazovanje
9.2. Odjel za opće programe, gimnazije, umjetničke škole i učeničke domove

9.3. Odjel za cjeloživotno učenje i upravljanje fondovima EU.

*9.1. Odjel za strukovno obrazovanje*
Članak 71.

Odjel za strukovno obrazovanje prati stanje u strukovnom obrazovanju te
sudjeluje u izradi i donošenju strategije razvoja strukovnoga obrazovanja,
sudjeluje u izradi metodologije i kriterija za planiranje mreže srednjih
strukovnih škola i programa te priprema upise učenika u strukovne
programe/škole, sudjeluje u izradi stručnih podloga za nacrte standarda i zakona
te drugih propisa, surađuje s drugim institucijama i socijalnim partnerima.
Odjel obavlja i druge poslove koje odredi ministar.

*9.2. Odjel za opće programe, gimnazije, umjetničke škole i učeničke domove*
Članak 72.

Odjel za opće programe, gimnazije, umjetničke škole i učeničke domove prati
stanje i predlaže mjere za unapređivanje programa i rada u gimnazijama,
glazbenim, plesnim i likovnim školama te učeničkim domovima; sudjeluje u izradi
metodologije i kriterija za planiranje mreže ustanova i programa kao i za
planiranje upisa učenika; priprema prijedloge za rad povjerenstava na
utvrđivanju uvjeta u ustanovama za izvođenje programa obrazovanja i za
odobravanje rada za redovno obrazovanje te analizira ekonomičnost ustroja rada
škola i učeničkih domova, priprema i prati provedbu mjera iz Nacionalnoga
programa mjera za uvođenje obveznoga srednjoškolskog obrazovanja, prati i
koordinira poslove vezane uz pripremu i provedbu nacionalnih ispita i državne
mature, sudjeluje u izradi stručnih podloga za nacrte standarda i zakona te
drugih propisa. Odjel obavlja i druge poslove koje odredi ministar.

*9.3. Odjel za cjeloživotno učenje i upravljanje fondovima EU*
Članak 73.

Odjel za cjeloživotno učenje i upravljanje fondovima EU prati stanje u sustavu
redovitoga obrazovanja i sustavu obrazovanja odraslih. Odjel surađuje s drugim
državnim i međunarodnim institucijama na unaprjeđenju sustava obrazovanja;
koordinira i priprema programe za pripremu projekata iz fondova EU. Predlaže i
prati koordinaciju razvoja obrazovanja RH s obrazovanjem u europskim zemljama,
priprema projektnu dokumentaciju i prati provedbu projekata iz fondova EU. Odjel
obavlja i poslove vezane uz financiranje rada povjerenstava; provodi Projekt
Vlade Republike Hrvatske “Za Hrvatsku pismenosti: put do poželjne budućnosti” i
obavlja poslove vezane uz realizaciju, praćenje i financiranje Projekta. Odjel
obavlja i druge poslove koje odredi ministar.
U Odjelu se ustrojavaju:
9.3.1. Odsjek za cjeloživotno učenje i programiranje fondova EU
9.3.2. Odsjek za provedbu i praćenje projekata fondova EU.

9.3.1. Odsjek za cjeloživotno učenje i programiranje fondova EU

Članak 74.

Odsjek za cjeloživotno učenje i programiranje fondova EU obavlja poslove analize
stanja u sustavu redovitoga obrazovanja i obrazovanja odraslih, surađuje s
državnim i međunarodnim tijelima i institucijama, priprema programske okvire
razvoja sustava. Odsjek obavlja i druge poslove koje odredi ministar.

9.3.2. Odsjek za provedbu i praćenje projekata fondova EU

Članak 75.

Odsjek za provedbu i praćenje projekata fondova EU obavlja provodi sve poslove
prema predviđenim procedurama za provedbu projekata fondova EU, prati provedbu
projekata, izvještava i nadzire tijek provedbe te usko surađuje sa svim tijelima
i institucijama nadležnim za unaprjeđenje sustava obrazovanja putem europskih
fondova. Odsjek pri provedbi i praćenju obavlja i neposredan uvid u kvalitetu
provedbe te pruža stručnu pomoć korisnicima projekata u skladu s propisanim
procedurama. Odsjek obavlja i druge poslove koje odredi ministar.

10. UPRAVA ZA PREDŠKOLSKI ODGOJ I OSNOVNO OBRAZOVANJE

Članak 76.

Uprava za predškolski odgoj i osnovno obrazovanje prati i analizira stanje u
predškolskom odgoju i osnovnom obrazovanju, u odgoju i obrazovanju djece s
posebnim potrebama, osnovnoškolskom glazbenom i plesnom obrazovanju; brine o
izvršavanju zakona i drugih propisa u sklopu svojega djelokruga, obavlja poslove
stručno-pedagoškog nadzora; priprema i izrađuje izvještaje, elaborate,
analitičke i stručne podloge za izradu nacrta prijedloga zakona i drugih
propisa; obavlja radnje u postupku rješavanja u vezi s osnivanjem, početkom rada
predškolskih i školskih ustanova i s izvođenjem programa, te s drugim pitanjima
iz djelokruga rada, ako ovi poslovi nisu dani u nadležnost drugom tijelu državne
uprave ili lokalne, odnosno, područne (regionalne) samouprave, ili drugoj
ustrojstvenoj jedinici Ministarstva, te u vezi s time: izrađuje nacrte akata;
surađuje s uredima državne uprave i tijelima jedinica lokalne i područne
(regionalne) samouprave, nadležnim za poslove predškolskog odgoja i osnovnog
obrazovanja; priprema i daje mišljenje o upitima i podnescima; izrađuje
prijedloge normativa i standarda; obavlja stručne poslove u povodu žalbi na
prvostupanjska rješenja ureda državne uprave koji se odnose na utvrđivanje
primjerenog oblika školovanja djece s teškoćama u razvoju, te u vezi s time,
izrađuje nacrte akata, priprema prijedloge i predlaže utvrđivanje
dokumentacijskih standarda u djelatnosti školstva; obavlja poslove vezane uz
planiranje potrebnih sredstava u državnom proračunu po pojedinim aktivnostima,
te vodi propisane očevidnike. Uprava obavlja i druge poslove koje odredi
ministar.
U Upravi se ustrojavaju:
10.1. Odjel za predškolski odgoj
10.2. Odjel za osnovno obrazovanje.

*10.1. Odjel za predškolski odgoj*
Članak 77.

Odjel za predškolski odgoj prati i analizira stanje u predškolskom odgoju i
zadovoljavanju javnih potreba u području predškolskog odgoja; brine o
izvršavanju zakona i drugih propisa iz područja predškolskog odgoja i naobrazbe;
izrađuje stručne podloge za nacrte prijedloga zakona i drugih propisa iz svojega
djelokruga; obavlja radnje u postupku rješavanja u vezi s osnivanjem i početkom
rada predškolskih ustanova i s izvođenjem programa s djecom predškolske dobi pri
drugim pravnim osobama, ako ovi poslovi nisu dani u nadležnost drugom tijelu
državne uprave ili lokalne, odnosno, područne (regionalne) samouprave, ili
drugoj ustrojstvenoj jedinici Ministarstva; surađuje s uredima državne uprave i
tijelima jedinica lokalne i područne (regionalne) samouprave nadležnim za
predškolski odgoj; obavlja stručne poslove u postupku rješavanja o žalbama iz
djelokruga odjela, te izrađuje prijedloge rješenja. Odjel obavlja i druge
poslove koje odredi ministar.

*10.2. Odjel za osnovno obrazovanje*
Članak 78.

Odjel za osnovno obrazovanje prati stanje u osnovnom školstvu u redovitom
školovanju, osnovnom obrazovanju djece s posebnim potrebama, kao i u
osnovnoškolskom glazbenom i plesnom obrazovanju; brine o izvršavanju zakona i
drugih propisa u ovim područjima; izrađuje stručne podloge za nacrte prijedloga
zakona i drugih propisa iz svojega djelokruga; obavlja radnje u postupku
rješavanja u vezi s osnivanjem, početkom rada i izvođenjem programa škola, te s
tim u vezi, izrađuje nacrte akata, ako ovi poslovi nisu dani u nadležnost drugom
tijelu državne uprave ili lokalne, odnosno, područne (regionalne) samouprave,
ili drugoj ustrojstvenoj jedinici Ministarstva; prati rad i djelovanje ureda
državne uprave i tijela jedinica lokalne i područne (regionalne) samouprave
nadležnih za osnovno obrazovanje; obavlja stručne poslove u povodu žalbi na
prvostupanjska rješenja ureda državne uprave koji se odnose na utvrđivanje
primjerenog oblika školovanje djece s teškoćama u razvoju, te izrađuje
prijedloge rješenja i nacrte akata. Odjel obavlja i druge poslove koje odredi
ministar.

11. UPRAVA ZA ŠPORT

Članak 79.

Uprava za šport obavlja poslove pripreme stručnih podloga za izradu zakona,
pravilnika i drugih podzakonskih akata propisanih zakonom; izdaje isprave u
području športa; vodi registar i evidencije prema standardima EU; koordinira rad
i pruža stručnu pomoć jedinicama lokalne i područne samouprave; sudjeluje u
pripremi izrade nacionalnog programa športa (strategije razvoja športa) u svim
njegovim segmentima; surađuje s udrugama, savezima i trgovačkim društvima koji
obavljaju djelatnost športa; predlaže godišnje programe realizacije javnih
potreba u športu u segmentima: školski šport, studentski šport, šport osoba s
invaliditetom, mreže športskih građevina, obavezne obuke plivanja, razvoja i
poticanja športa žena, te razvoja športa na otocima. Uprava obavlja i druge
poslove koje odredi ministar.
U Upravi se ustrojavaju:
11.1. Odjel za razvoj športa
11.2. Odjel za tjelesnu kulturu, šport i športsku rekreaciju.

*11.1. Odjel za razvoj športa*
Članak 80.

Odjel za razvoj športa obavlja poslove pripreme stručnih podloga za izradu
zakona, pravilnika i drugih podzakonskih akata propisanih zakonom; izdaje
isprave u području športa; vodi registar i evidencije prema standardima EU;
koordinira rad, te pruža stručnu pomoć jedinicama lokalne i područne samouprave,
sudjeluje u pripremi izrade nacionalnog programa športa (strategije razvoja
športa) u svim njegovim segmentima. Odjel obavlja i druge poslove koje odredi
ministar.

*11.2. Odjel za tjelesnu kulturu, šport i športsku rekreaciju*
Članak 81.

Odjel za tjelesnu kulturu, šport i športsku rekreaciju; surađuje s udrugama,
savezima i trgovačkim društvima koji obavljaju djelatnost športa; predlaže
godišnje programe realizacije javnih potreba u športu u segmentima: školski
šport, studentski šport, šport osoba s invaliditetom, mreže športskih građevina,
obavezne obuke plivanja, razvoja i poticanja športa žena, kao i razvoja športa
na otocima. Odjel priprema programe za promicanje tjelesne kulture i športa,
integracije djece s invaliditetom, te vrjednuje programe iz područja športa.
Odjel obavlja i druge poslove koje odredi ministar.

12. UPRAVA ZA ZAJEDNIČKE PROGRAME

Članak 82.

Uprava za zajedničke programe obavlja upravne i stručne poslove koji su
zajednički ostalim ustrojstvenim jedinicama Ministarstva, a osobito poslove
izdavaštva, te projekte raznih udruga iz sustava obrazovanja i znanosti; poslove
vezane uz izradu i praćenje ostvarivanja nacionalnih strategija i programa,
programa školovanja nacionalnih manjina, programa tehničke kulture, programa
rada s darovitim učenicima i studentima, kao i programa rada s osobama s
posebnim potrebama; poslove vezane uz dodjelu državnih nagrada i priznanja iz
djelokruga Ministarstva; poslove priznavanja inozemnih školskih kvalifikacija o
završenom osnovnom i srednjem obrazovanju, dijelovima tog obrazovanja i o
oblicima stručne osposobljenosti i usavršavanja za određene poslove i zanimanja.
Uprava rješava o žalbama protiv rješenja o priznavanju inozemnih visokoškolskih
kvalifikacija. Uprava obavlja i druge poslove koje odredi ministar. Uprava
obavlja i druge poslove iz svoga djelokruga, kao i poslove koje odredi ministar.
U Upravi se ustrojavaju:
12.1. Odjel za tehničku kulturu i udruge
12.2. Odjel za posebne programe
12.3. Odjel za izdavaštvo
12.4. Odjel za priznavanje inozemnih obrazovnih kvalifikacija.

*12.1. Odjel za tehničku kulturu i udruge*
Članak 83.

Odjel za tehničku kulturu i udruge obavlja upravne i stručne poslove vezane uz
programe tehničke kulture, projekte udruga u sustavu obrazovanja, te poslove
vezane uz dodjelu državnih nagrada i priznanja u znanosti, obrazovanju i športu.
Odjel obavlja i druge poslove koje odredi ministar.

*12.2. Odjel za posebne programe*
Članak 84.

Odjel za posebne programe obavlja poslove vezane uz izradu i praćenje
ostvarivanja posebnih programa, a osobito: sigurnosti u odgojno-obrazovnim
ustanovama, sprječavanje nasilja među djecom i mladima, suzbijanja ovisnosti,
odgoja i obrazovanja za ljudska prava i prava djeteta, suzbijanja poremećaja u
ponašanju, promicanja ravnopravnosti među spolovima, suzbijanja obiteljskog
nasilja, zaštite djece od mina i oružja, prevencije HIV-a, programa djelovanja
za mlade; programe rada s darovitim učenicima i studentima; programe rada s
osobama s posebnim potrebama, poslove financiranja izvannastavnih aktivnosti i
natjecanja, privatnih i alternativnih škola, te stručnog usavršavanja
odgojno-obrazovnih djelatnika u osnovnim i srednjim školama. Odjel obavlja i
druge poslove koje odredi ministar.

*12.3. Odjel za izdavaštvo*
Članak 85.

Odjel za izdavaštvo obavlja upravne i stručne poslove u vezi s odobravanjem i
nakladom udžbenika, priručnika, časopisa i drugih izvora znanja u skladu sa
zakonom i drugim propisima; poslove vezane uz izdavanje knjiga, udžbenika i
časopisa u okviru znanstvene djelatnosti, obrazovanja i športa i to: provedbom
natječaja za odobravanje pomoći pri izdavanju stručnih časopisa, znanstvenih
knjiga, sveučilišnih udžbenika, kao i nabave strane znanstveno-stručne
literature, te financiranjem izdavačke djelatnosti, znanstvenih skupova,
kongresa i znanstveno-stručnih udruga, kao i izvješća o financiranju izdavačke
djelatnosti, znanstvenih skupova i znanstveno-stručnih udruga. Odjel obavlja i
druge poslove koje odredi ministar.
U Odjelu se ustrojavaju:
12.3.1. Odsjek za odobravanje i nakladu osnovnoškolskih i srednjoškolskih
udžbenika
12.3.2. Odsjek znanstvene infrastrukture – izdavačka djelatnost, skupovi i
udruge, nabava stranih znanstvenih časopisa.

12.3.1. Odsjek za odobravanje i nakladu osnovnoškolskih i srednjoškolskih
udžbenika

Članak 86.

Odsjek za odobravanje i nakladu osnovnoškolskih i srednjoškolskih udžbenika
obavlja upravne i stručne poslove u vezi s odobravanjem i nakladom udžbenika i
drugih izvora znanja u osnovnoškolskom i srednjoškolskom obrazovanju, a u skladu
sa zakonom i drugim propisima; kao i poslove vezane uz izdavanje udžbenika i
drugih izvora znanja u osnovnoškolskom i srednjoškolskom obrazovanju. Odsjek
obavlja i druge poslove koje odredi ministar.

12.3.2. Odsjek znanstvene infrastrukture – izdavačka djelatnost, skupovi i
udruge, nabava stranih znanstvenih časopisa

Članak 87.

Odsjek znanstvene infrastrukture – izdavačka djelatnost, skupovi i udruge,
nabava stranih znanstvenih časopisa obavlja poslove vezane uz izdavanje
znanstvenih knjiga i visokoškolskih udžbenika, izdavanje časopisa (znanstvenih
časopisa i časopisa za popularizaciju znanosti), organizaciju znanstvenih i
znanstveno-stručnih skupova te rad znanstvenih i znanstveno-stručnih udruga.
Odsjek obavlja poslove otkupa znanstvenih knjiga i visokoškolskih udžbenika za
potrebe znanstvenih knjižnica i knjižnica visokoškolskih ustanova te koordinira
rad povjerenstava, koordinira sa sveučilišnim, visokoškolskim i općeznanstvenim
knjižnicama popis znanstveno vrijednih časopisa za koje Ministarstvo odobrava
novčanu potporu. Odsjek odgovara na zahtjeve za novčanom potporom nabavi
tiskanih inačica znanstvenih časopisa i prikuplja izvješća o pristiglim
naslovima. Odsjek u postupku nabave elektroničkih časopisa vodi postupak
sukladno Zakonu o javnoj nabavi, upravlja postupkom izravnog pregovaranja,
priprema licenčne međunarodne ugovore, te izrađuje izvješća potrebna tijelu
nadležnom za javne nabave. Odsjek obavlja i druge poslove koje odredi ministar.

*12.4. Odjel za priznavanje inozemnih obrazovnih kvalifikacija*
Članak 88.

Odjel za priznavanje inozemnih obrazovnih kvalifikacija obavlja poslove
priznavanja inozemnih školskih kvalifikacija o završenom osnovnom i srednjem
obrazovanju, dijelovima tog obrazovanja i o oblicima stručne osposobljenosti i
usavršavanja za određene poslove i zanimanja. Odjel obavlja i druge poslove koje
odredi ministar.

13. UPRAVA ZA INSPEKCIJSKE POSLOVE

Članak 89.

Uprava za inspekcijske poslove obavlja poslove inspekcijskoga nadzora nad
ustanovama i drugim pravnim osobama koje u granicama djelokruga Ministarstva
obavljaju djelatnost odgoja i obrazovanja; poduzima propisane mjere i radnje;
rješava o žalbama protiv rješenja srednjoškolskih ustanova o isključenju
učenika.
Uprava za inspekcijske poslove obavlja inspekcijske poslove iz stavka 1. ovog
članka u skladu s posebnim zakonom.
U Upravi se ustrojavaju:
13.1. Odjel za inspekcijske poslove – Zagreb
13.2. Odjel za inspekcijske poslove – Područna jedinica u Splitu
13.3. Odjel za inspekcijske poslove – Područna jedinica u Rijeci
13.4. Odjel za inspekcijske poslove – Područna jedinica u Osijeku.

*13.1. Odjel za inspekcijske poslove – Zagreb*
Članak 90.

Odjel za inspekcijske poslove – Zagreb obavlja poslove iz članka 89. ove uredbe
na području Grada Zagreba, Zagrebačke, Karlovačke, Sisačko-moslavačke,
Krapinsko-zagorske, Bjelovarsko-bilogorske, Koprivničko-križevačke, Varaždinske
i Međimurske županije.
Odjel ima dva samostalna izvršitelja u Varaždinu te po jednog samostalnog
izvršitelja u Karlovcu, Sisku i Bjelovaru.

*13.2. Odjel za inspekcijske poslove – Područna jedinica u Splitu*

Članak 91.

Odjel za inspekcijske poslove – Područna jedinica u Splitu obavlja poslove iz
članka 89. ove uredbe na području Splitsko-dalmatinske, Dubrovačko-neretvanske,
Zadarske i Šibensko-kninske te na dijelu Ličko-senjske županije.
Odjel ima dva samostalna izvršitelja u Pločama i dva samostalna izvršitelja u
Zadru te jednoga samostalnog izvršitelja u Dubrovniku.

*13.3. Odjel za inspekcijske poslove – Područna
jedinica u Rijeci*
Članak 92.

Odjel za inspekcijske poslove – Područna jedinica u Rijeci obavlja poslove iz
članka 89. ove uredbe na području Primorsko-goranske i Istarske te na dijelu
Ličko-senjske županije.
Odjel ima jednoga samostalnog izvršitelja u Puli.

*13.4. Odjel za inspekcijske poslove – Područna jedinica u Osijeku*
Članak 93.

Odjel za inspekcijske poslove – Područna jedinica u Osijeku obavlja poslove iz
članka 89. ove Uredbe na području Osječko-baranjske, Vukovarsko-srijemske,
Brodsko-posavske, Požeško-slavonske i Virovitičko-podravske županije.
Odjel ima jednoga samostalnog izvršitelja u Slavonskom Brodu.

Članak 94.

Poslove iz članka 90. do 93. ove Uredbe inspektor obavlja na području županija
koje spadaju u nadležnost odjela u koji je raspoređen na radno mjesto, a po
nalogu ministra ili ravnatelja koji upravlja radom Uprave za inspekcijske
poslove može obaviti poslove i na području drugog odjela Uprave za inspekcijske
poslove.

14. UPRAVA ZA NACIONALNE MANJINE

Članak 95.

Uprava za nacionalne manjine obavlja poslove vezane uz programe školovanja
nacionalnih manjina, a osobito poslove vezane uz: provedbu zakona i drugih
propisa iz područja školovanja nacionalnih manjina; praćenje stanja na području
predškolskog odgoja i naobrazbe, osnovnoškolskog, srednjoškolskog i
visokoškolskog obrazovanja nacionalnih manjina; pripremu izvješća o financiranju
obrazovanja pripadnika nacionalnih manjina. Uprava sudjeluje u radu projekata od
značaja za nacionalne manjine, te obavlja poslove vezane uz izradu i praćenje
nacionalnih programa, a osobito protiv svih oblika diskriminacije, priprema i
izrađuje izvještaje, elaborate, analitičke i stručne podloge za izradu nacrta
prijedloga zakona i drugih propisa, obavlja poslove vezane uz planiranje
potrebnih sredstava u državnom proračunu po pojedinim aktivnostima, te izrađuje
nacrte prijedloga zakona i drugih propisa iz svoga djelokruga. Uprava obavlja i
druge poslove iz svog djelokruga, kao i ostale poslove koje odredi ministar.

15. UPRAVA ZA NACIONALNI KURIKULUM

Članak 96.

Uprava za nacionalni kurikulum obavlja poslove praćenja i nadzora ostvarenja
ciljeva i sastavnica nacionalnoga i školskoga kurikuluma, praćenja rezultata
nacionalnih ispita i poduzimanja mjera za unapređenje istih, praćenje rada na
profesionalnom razvoju odgojitelja, učitelja, stručnih suradnika i ravnatelja,
praćenje razvoja mreže predškolskih ustanova i škola, s ciljem unapređenja
kvalitete odgojno-obrazovnog sustava, te druge poslove iz svog djelokruga, kao i
poslove koje odredi ministar.
U Upravi se ustrojavaju:
15.1. Odjel za nacionalni kurikulum – Područna jedinica u Splitu
15.2. Odjel za nacionalni kurikulum – Područna jedinica u Rijeci
15.3. Odjel za nacionalni kurikulum – Područna jedinica u Osijeku.

*15.1. Odjel za nacionalni kurikulum – Područna jedinica u Splitu*

Članak 97.

Odjel za nacionalni kurikulum – Područna jedinica u Splitu obavlja poslove iz
članka 96. ove Uredbe na području Splitsko-dalmatinske, Dubrovačko-neretvanske,
Zadarske i Šibensko-kninske te na dijelu Ličko-senjske županije.

*15.2. Odjel za nacionalni kurikulum – Područna jedinica u Rijeci*

Članak 98.

Odjel za nacionalni kurikulum – Područna jedinica u Rijeci obavlja poslove iz
članka 96. ove Uredbe na području Primorsko-goranske i Istarske te na dijelu
Ličko-senjske županije.

*15.3. Odjel za nacionalni kurikulum – Područna jedinica u Osijeku*

Članak 99.

Odjel za nacionalni kurikulum – Područna jedinica u Osijeku obavlja poslove iz
članka 96. ove Uredbe na području Osječko-baranjske, Vukovarsko-srijemske,
Brodsko-posavske, Požeško-slavonske i Virovitičko-podravske županije.

16. SAMOSTALNI ODJEL ZA UNUTARNJU REVIZIJU

Članak 100.

Samostalni Odjel za unutarnju reviziju provodi unutarnju reviziju za cjelokupno
Ministarstvo, daje stručna mišljenja i ima savjetodavnu ulogu u cilju
poboljšanja poslovanja Ministarstva. Odjel procjenjuje sustave, procese i sustav
unutarnjih kontrola na temelju procjene rizika; provodi unutarnje revizije u
skladu s najboljom strukovnom praksom i standardima unutarnje revizije
usklađenim s Međunarodnim standardima unutarnje revizije i kodeksom strukovne
etike unutarnjih revizora; testira, analizira i ocjenjuje sve poslovne funkcije
iz nadležnosti Ministarstva; provodi pojedinačne unutarnje revizije i daje
preporuke ministru u svrhu postizanja veće učinkovitosti i djelotvornosti
sustava; izrađuje strateške i operativne planove revizije; obavlja posebne
revizije na zahtjev ministra ili prema potrebi; obavlja reviziju o korištenju
sredstava Europske unije i drugih međunarodnih organizacija i institucija;
izrađuje izvješća o obavljenoj unutarnjoj reviziji koja podnosi ministru; prati
provedbu preporuka navedenih u izvješćima iz prethodno obavljenih revizija;
izrađuje periodična i godišnja izvješća o radu Odjela i dostavlja ih nadležnim
institucijama i osobama u skladu s važećim propisima; surađuje s Ministarstvom
financija, Upravom za harmonizaciju unutarnje revizije i financijske kontrole,
što uključuje i obvezu dostave strateških i godišnjih planova te godišnjeg
izvješća toj Upravi; prati i predlaže stalnu izobrazbu unutarnjih revizora u
skladu s Međunarodnim standardima revizije; procjenjuje praćenje provedbe
preporuka Državnog ureda za reviziju. Samostalni odjel obavlja i druge poslove
koje odredi ministar.

III. UPRAVLJANJE

Članak 101.

Ministar predstavlja Ministarstvo i upravlja njegovim radom.
Državni tajnik, kojeg ministar odredi, zamjenjuje ministra u slučaju njegova
izbivanja ili spriječenosti, te obavlja i druge poslove koje mu ministar
povjeri.
Radom Tajništva Ministarstva upravlja tajnik Ministarstva.
Radom upravnih organizacija u sastavu Ministarstva upravljaju ravnatelji.
Radom Kabineta ministra koordinira tajnik Kabineta.
Radom odjela upravljaju načelnici odjela.
Radom odsjeka upravljaju voditelji odsjeka.
Radom pododsjeka upravljaju voditelji pododsjeka.
Radom odjeljka upravljaju voditelji odjeljka.

Članak 102.

Državni tajnici odgovorni su za svoj rad ministru i Vladi Republike Hrvatske.
Tajnik Ministarstva za svoj je rad odgovoran ministru.
Ravnatelji za svoj su rad odgovorni ministru.
Načelnici odjela u sastavu uprava za svoj su rad odgovorni ravnateljima, koji
upravljaju tim upravnim organizacijama, te ministru.
Načelnik Samostalnog odjela za unutarnju reviziju za svoj je rad odgovoran
ministru.
Voditelji odsjeka za svoj su rad odgovorni načelnicima odjela u čijem su sastavu
odsjeci, ravnateljima upravnih organizacija u čijem su sastavu odjeli, te
ministru.
Voditelji pododsjeka za svoj su rad odgovorni voditeljima odsjeka u čijem su
sastavu pododsjeci, načelnicima odjela u čijem su sastavu odsjeci, ravnateljima
upravnih organizacija u čijem su sastavu odjeli, te ministru.
Voditelji odjeljka za svoj su rad odgovorni načelnicima odjela u čijem su
sastavu odjeljci, ravnateljima upravnih organizacija u čijem su sastavu
odjeljci, te ministru.
Načelnici odjela u sastavu Tajništva Ministarstva za svoj su rad odgovorni
tajniku Ministarstva, te ministru.
Voditelji odsjeka u sastavu Odjela, koji je u Tajništvu Ministarstva, za svoj su
rad odgovorni načelniku odjela, tajniku Ministarstva, te ministru.

Članak 103.

Ministar ustrojava stručni kolegij kao stručno i savjetodavno tijelo ministra.
Sastav stručnog kolegija, pitanja koja će se raspravljati i mjesto održavanja
kolegija utvrđuje ministar.
Ostali službenici Ministarstva pozivaju se na sjednice po potrebi.

Članak 104.

Ministarstvo surađuje s drugim tijelima državne uprave i s pravnim osobama koje
imaju javne ovlasti u vezi s ostvarivanjem stručnih i upravnih poslova iz
djelokruga Ministarstva.
Ministarstvo surađuje i sa stručnim, znanstvenim i drugim ustanovama i
institucijama radi rješavanja pojedinih stručnih i upravnih pitanja iz
djelokruga Ministarstva.

Članak 105.

Za raspravljanje o pojedinim pitanjima, obavljanje stručnih i upravnih poslova,
za utvrđivanje nacrta propisa, te davanje mišljenja i prijedloga o značajnijim
pitanjima iz djelokruga Ministarstva, ministar može angažirati savjetnika –
stručnjaka za pojedino područje i osnivati stručne savjete, odnosno radne
skupine.
Članovi stručnih savjeta, odnosno radnih skupina izvan Ministarstva, imenuju se
uz prethodno pribavljenu suglasnost čelnika odgovarajućeg tijela ili druge
organizacije u kojoj su zaposleni.
Aktom o osnivanju utvrđuje se djelokrug i način rada stručnog savjeta, odnosno
radne grupe.

IV. OKVIRNI BROJ DRŽAVNIH SLUŽBENIKA I NAMJEŠTENIKA

Članak 106.

Poslove iz djelokruga Ministarstva, ovisno o vrsti, složenosti, stručnoj spremi
i drugim uvjetima, obavljaju državni službenici raspoređeni, na radna mjesta
službenika, te namještenici raspoređeni na radna mjesta namještenika, u skladu
sa Zakonom.
Okvirni broj državnih službenika i namještenika potrebnih za obavljanje poslova
iz djelokruga Ministarstva, utvrđuje se u tablici koja je sastavni dio ove
Uredbe i koja se ne objavljuje se u »Narodnim novinama«.

V. PRIJELAZNE I ZAVRŠNE ODREDBE

Članak 107.

Pitanja važna za rad Ministarstva koja nisu uređena Zakonom, Uredbom o načelima
za unutarnje ustrojstvo tijela državne uprave, te ovom Uredbom, utvrdit će se
Pravilnikom o unutarnjem redu Ministarstva, a osobito broj potrebnih državnih
službenika i namještenika s naznakom njihovih osnovnih poslova i zadaća, te
stručnih uvjeta potrebnih za njihovo obavljanje, kao i njihove ovlasti i
odgovornosti.

Članak 108.

Pravilnik o unutarnjem redu Ministarstva donijet će ministar znanosti,
obrazovanja i športa, u roku od 30 dana od dana stupanja na snagu ove Uredbe.
Ministar znanosti, obrazovanja i športa ovlastit će državne tajnike za vođenje
točno određenih poslova iz djelokruga rada Ministarstva.

Članak 109.

Danom stupanja na snagu ove Uredbe, prestaje važiti Uredba o unutarnjem
ustrojstvu Ministarstva znanosti, obrazovanja i športa (»Narodne novine«, broj
24/2006).

Članak 110.

Ova Uredba stupa na snagu danom objave u »Narodnim novinama«.

Klasa: 023-03/08-01/16
Urbroj: 5030104-08-1
Zagreb, 29. veljače 2008.

Potpredsjednica Vlade
i ministrica obitelji, branitelja
i međugeneracijske solidarnosti
**Jadranka Kosor, dipl. iur.**, v. r.

Uredba, NN 27/2008-904
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)